Kiekviena moteris, sulaukusi 18 metų, gimdžiusi, turėjusi maitinimo krūtimi problemų, besigydanti pas akušerį-ginekologą ar endokrinologą, profilaktiškai turėtų pasitikrinti krūtis. Tačiau jei prieš menstruacijas jaučiamas didėjantis krūtų skausmas praėjus daugiau kaip 3 metams po gimdymo, pastebima išskyrų iš spenelių, apčiuopiamas sustandėjimas, rekomenduojama nedelsti, nes tai gali būti mastopatijos ar kitos krūties ligos požymiai. Jei krūties vėžiu sirgo artima giminaitė, sulaukus 18 metų, rekomenduojama profilaktiškai tikrinti krūtis kartą per metus. Moterims nuo 40 metų rekomenduojama tikrintis kasmet.